|  |
| --- |
| **Лара Гут** Гарналыжнік |
|  |
| **Грамадзянства** |  Швейцарыя |
| **Дата нараджэння** | 27 красавіка 1991(1991-04-27) (32 гады) |
| **Месца нараджэння** | * Сарэнга[d], кантон Тычына, Швейцарыя
 |
| **Рост** | 160 см |
| Кар'ера |
| **Клуб** | Sporting Gottardo |
| **Статус** | спаборнічае |
| Медалі |
| 

|  |
| --- |
| **Алімпійскія гульні** |
| Бронза | Сочы 2014  | Хуткасны спуск |
| **Чэмпіянаты свету** |
| Срэбра | Валь-д'Ізер 2009  | Хуткасны спуск |
| Срэбра | Валь-д'Ізер 2009  | Суперкамбінацыя |
| Срэбра | Шладмінг 2013  | Супергігант |

 |
| **Вынікі** |
| **Кубак свету** |
| 

|  |  |
| --- | --- |
| **Дэбют у Кубку свету** | 28 снежня 2007 |
| **Перамогі на этапах Кубка свету** | 7 |
| **Лепшае месца ў агульным заліку** | 9 (2012/13) |
| **Хуткасны спуск** | 5 (2012/13) |
| **Камбінацыя/суперкамбінацыя** | 4 (2012/13) |
| **Супергігант** | 4 (2010/11) |
| **Гіганцкі слалам** | 6 (2012/13) |
| **Слалам** | 45 (2008/09) |

 |
| 

|  Пазіцыі на подыуме | 1 | 2 | 3 |
| --- | --- | --- | --- |
| **Хуткасны спуск** | 2 | 1 | 2 |
| **Супергігант** | 5 | 0 | 1 |
| **Гіганцкі слалам** | 1 | 0 | 2 |

 |
| **Апошняе абнаўленне: 8 снежня 2013** |

**Лара Гут** (ням.: Lara Gut, нар. 27 красавіка 1991, Сарэнга, кантон Тычына, Швейцарыя) — швейцарская гарналыжніца, бронзавы прызёр Алімпійскіх гульняў 2014 года ў хуткасным спуску, трохразовая віцэ-чэмпіёнка свету, самая юная пераможца супергіганта у гісторыі Кубка свету.

Спартыўная кар’ера
------------------

У 2007 годзе выйграла чэмпіянат Швейцарыі ў супергіганце, а на юніёрскім чэмпіянаце свету таго ж года выйграла срэбра ў хуткасным спуску.

28 снежня 2007 года дэбютавала ў Кубку свету ў гіганцкім слаламе на этапе ў аўстрыйскім Ліенцэ. У студзені 2008 года выйграла запар 4 этапы Кубка Еўропы. 2 лютага 2008 года ўпершыню стартавала ў хуткасным спуску на этапе Кубка свету ў Санкт-Морыц і адразу ж здолела падняцца на прызавы подыум — Лара заняла трэцяе месца (пасля Ціны Мазэ і Марыі Халаус). На наступны дзень там жа Гут была пятай у супергіганце.

Сваю першую перамогу на этапах Кубка свету Лара атрымала 20 снежня 2008 года ў Санкт-Морыцы ў супергіганце. Яна на 63 сотых апярэдзіла сваю суайчынніцу Фаб’ен Сутэр. На момант гэтай перамогі Гут было 17 гадоў і 237 дзён, што зрабіла яе самым маладым пераможцам супергіганта у гісторыі Кубка свету.

На чэмпіянаце свету 2009 года ў французскім Валь-д’Ізеры 17-гадовая Лара здолела заваяваць 2 сярэбраныя ўзнагароды — у хуткасным спуску (саступіла Ліндсі Вон) і суперкамбінацыі (саступіла Катрын Цэтэль).

29 верасня 2009 года Гут атрымала на трэніроўцы траўму сцягна, з-за чаго была вымушаная прапусціць ўвесь сезон. З-за траўмы юная гарналыжніца не змагла прыняць удзел і ў зімовых Алімпійскіх гульнях 2010 года ў Ванкуверы.

Вярнуўшыся на трасы ў сезоне 2010/11, 9 студзеня 2011 года Лара атрымала сваю другую перамогу на этапах Кубка свету, выйграўшы супергігант ў Цаухензее, на 0,53 сек апярэдзіўшы Ліндсі Вон. Па выніках сезона 2010/11 заняла 10-е месца ў агульным заліку Кубка свету, стаўшы лепшай сярод швейцарак. Наступны сезон 2011/12 склаўся для Лары менш удала — толькі 14-е месца ў агульным заліку і ні аднаго траплення на подыумы на этапах (не лічачы другога месца ў камандным старце ў сакавіку 2012 года на фінальным этапе Кубка свету).

У сезоне 2012/2013 Лара атрымала сваю трэцюю перамогу на этапах Кубка свету, упершыню выйграўшы хуткасны спуск у Валь-д’Ізеры. Упершыню за доўгі час на подыум ў жаночым Кубку свету падняліся адразу дзве швейцаркі — трэцяй стала Надзя Камер. Па выніках сезону Лара заняла вышэйшую ў кар’еры дзевятае месца ў агульным заліку. На чэмпіянаце свету ў Шладмінгу Лара стала адзінай прадстаўніцай Швейцарыі, якая выйграла медаль — срэбра ў супергіганце (0,38 сек адставання ад Ціны Мазе).

Сапраўдны прарыў Лара здзейсніла ў пачатку сезона 2013/14: з першых 4 стартаў Кубка свету яна выйграла тры (столькі ж, колькі за ўсю кар’еру да гэтага). Пры гэтым усе тры перамогі былі здабытыя ў розных дысцыплінах — гіганцкі слалам ў аўстрыйскім Зельдэне, хуткасны спуск і супергігант ў амерыканскім Біверу Крык. 8 снежня выйграла яшчэ адзін супергігант ў канадскім Лэйк Луізе.

Заўвагі
-------

1. ↑  Internet Movie Database — 1990. Праверана 10 ліпеня 2016.<a href='https://wikidata.org/wiki/Track:Q37312'></a>
2. ↑  Словенка Мазе и швейцарка Гизин поделили золото Олимпиады-2014 в скоростном спуске(руск.), *ИТАР-ТАСС* (12 лютага 2014). Праверана 12 лютага 2014.
3. ↑  Список самых возрастных и самых юных победительниц и призёрок в истории горнолыжного Кубка мира  (англ.)
4. ↑  Кубок мира по горнолыжному спорту 2010/11. Женщины. 9 января 2011. Цаухензее. Супергигант (англ.)(недаступная спасылка).  Официальный сайт ФИС. Архівавана з першакрыніцы 25 сакавіка 2012. Праверана 23 студзеня 2011.

Спасылкі
--------

* Асабісты сайт Лары Гут Архівавана 29 студзеня 2009.  (ням.)  (фр.)  (італ.)
* Лара Гут — статыстыка на сайце FIS (англ.)

|  |  |
| --- | --- |
| ⚙️   У сацыяльных сетках | Твітэр |
| Фота, відэа і аўдыё | Instagram |
| Тэматычныя сайты | FIS (горналыжны спорт) · Olympedia · Olympic Channel · ski-db.com · TheSports.org · МАК · Internet Movie Database |
| Слоўнікі і энцыклапедыі | Munzinger |